en en en de de en ceb cy cy cy en cy de en fr cy it cy cy de cy es cy pt en en cy cy cy cy cy cy cy cy cy cy cy cy cy cy en cy yo
Neges gan GANOLFAN Y DRINDOD Caerdydd
Agorwyd drws “Cymdeithas Drws Agored” yn y Festri ym Methlehem am y tro cyntaf yn Hydref 2009.
Cylch trafod achlysurol, i gwrdd am ryw awr gyda'r nos (ar nos Iau fel arfer), yw’r Gymdeithas gyda gwahoddiad agored i bobl ‘alw i mewn’, heb unrhyw ddisgwyliad i fynychu bob tro.
Mae croeso i bawb i’r cylch trafod a chynhelir nifer o sesiynau yn ystod y flwyddyn.
Yn ystod y blynyddoedd ers hynny mae nifer o bynciau wedi eu trafod megis:
Llyfr y Parchedig Vivian Jones Menter Ffydd
Trafodaeth gan Dr Emyr McDonald ar y dadleuon yn erbyn Dawkins a dadleuon Dawkins yn erbyn ffydd
Cyfrol o farddoniaeth ddiweddaraf Aled Jones Williams, Y Cylchoedd Perffaith
Wynford Ellis Owen ar y cerddi sy’n ymwneud ag alcoholiaeth
Ian Hughes ar Aled y Dramodydd a'r ddrama ‘Iesu’
Dehongli'r Damhegion (Elfed ap Nefydd Roberts) gan fwrw golwg ar nifer o ddamhegion ar y tro
Yn fwy diweddar bu'r cylch yn edrych ar Grefyddau a chredoau gwahanol. Bu Ali Yassine yn trafod Islam
a'r Tad Deiniol yn trafod agweddau ar yr Eglwys Uniongred
Yn ystod mis Tachwedd ac eto ym mis Ionawr bu'r grwp yn trafod cynllun "Y Ffordd" Undeb yr Annibynwyr.
Daeth Caeirydd Pwyllgor Gwaith Eisteddfod Caerdydd 2018 Ashok Ahir i drafod Siciaeth ym mis Chwefror